شەفەق نیوز/ یەکێتی ئەوروپا، ئمڕوو
دووشەممە، واژوو لەبان بڕیار چەسپیان سزایلیگ لەبان وەرپرسەیلیگ ئیرانی کرد،
لەناویان فەرماندەیلیگ لە پۆلیس ئەخلاق، لەوەر ئەو کوشتن و بڕین  خوینینە لەبان ناڕەزاییەیل ک یە زیاتر لە یەک
مانگە دەسوەپی کردیە.
ئاژانس فرانس پڕس وت: وەزیرەیل دەروونی
یەکێتی ئەوروپا واژوو لەبان ئەو کیست سزایلە کردن ک لە رووژنامەی فەرمی یەکێتی
ئەوروپا بڵاو کریا، و ١١ وەرپرس ئیرانی بوین، ک عیسا زارپور وەزیر راگەیانن، و
چوار پیکاتە لەناویان بوی، و ئەوەسا کەفنە قەیەغەی ڤیزای یەکێتی ئەوروپا و
هشکەوکردن سەرمایە.
وەرجەیە، ئەنالینا بیربوک خانمە وەزیر دەرەوەی
ئەڵمانیا ئەرا رووژنامەنویسەیل وت: ئەوەسا بڕیگ سزا لەبان ئەو وەرپرسەیلە چەسپنیمن
ک وەرپرسن لەبان تاوانەیل وەحشیانە دژوە ژن و گەنج و پیاوەیل.
وتیش: ئەوەگ وەپیان ئویشن "پۆلیس
ئەخلاق" هانە ناو ئەوانە، و پۆلیس ئەخلاق لەڕاسی ناویگە لەشوین خوەی نییە، ئەگەر
بنووڕینە ئەو تاوانەیلە ک لەورا جیوەجی کریەن.
جان ئەسیلبۆرن وەزیر دەرەوەی لوکسەمبورگ وت:
سزایل یەکێتی ئەوروپا لەبان ئیران تەنیا لەوە نییە ک چەن کەسیگ لەناو لیست سیا
توومار بکریەن، ک ئەوە چەسپیا ک تەهران دەسی هاناو جەنگ رووسیا لەبان ئۆکرانیا.
و هەنای رەسیە گردەوبوینەگە، ئەرا
رووژنامەنویسەیل وت: ئەگەر وەیجویرەس ، سزادان چەن کەسیگ بەش نیەکەێد.
